**Els agents socioeconòmics i polítics del Prat i l’Ajuntament es reuneixen demà dimecres a les 17 h a la Casa de la Vila**

**La Taula de reconstrucció social i econòmica farà el balanç final de l’estratègia del Prat front a la covid i projectarà futures línies d’actuació**

La Taula de Reconstrucció Social i econòmica del Prat es reunirà demà, dimecres 22 de juny, a les 17 h a la Casa de la Vila, per tal de valorar el desplegament de l’estratègia de reconstrucció de la ciutat front a l’impacte de la pandèmia, que es va iniciar el juliol de 2020.

Els agents socials, polítics i econòmics que la integren, entre ells també l’Ajuntament del Prat, faran balanç del seu nivell d’execució i exposaran quines accions tindran continuïtat a partir d’ara. L’alcalde, Lluís Mijoler, presidirà la trobada.

Dos anys després de l’inici del desplegament de l’estratègia de reconstrucció, ja s’han executat la pràctica totalitat de les accions previstes i només resten per finalitzar algunes intervencions a l’espai públic, principalment per a la pacificació de carrers, que requereixen llargs períodes de planejament. Es pot consultar el balanç detallat de l’estratègia de reconstrucció a: [elprat.cat/aramesquemai](https://www.elprat.cat/pla-dactuacio-municipal-2020-2023/ara-mes-que-mai).

|  |  |
| --- | --- |
| **CONVOCATÒRIA ALS MITJANS DE COMUNICACIÓ** | |
| **ACTE:** | Taula de reconstrucció social i econòmica del Prat |
| **DIA:** | Dimecres, 22 de juny |
| **HORA:** | 17 h |
| **LLOC:** | Casa de la Vila |
|  |  |
|  |  |